సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
’ఫ్రీడమ్ 251’ ను ఈనెల 28 నుంచి పంపిణీ చేస్తాం
రూ.251 కే స్మార్ట్‌ఫోన్ అందిస్తామని సంచలన ప్రకటనలు చేసిన ’రింగింగ్ బెల్స్’ సంస్థ
TNN | Updated:
Jun 14, 2016, 03:52PM IST
ప్రపంచంలోనే అతి తక్కువ ధరకు రూ. 251 కే స్మార్ట్‌ఫోన్ అందిస్తామని సంచలన ప్రకటనలు చేసిన ’రింగింగ్ బెల్స్’ సంస్థ తామిచ్చిన మాట ప్రకారం తమ ’ఫ్రీడమ్ 251’ స్మార్ట్‌ఫోన్ ను ఈనెల 28 నుంచి డెలివరీలు ప్రారంభిస్తామని పేర్కొంది. క్యాష్ ఆన్ డెలివరీ మోడ్ లో ఇదివరకు ఫోన్ ను బుక్ చేసుకున్న వినియోగదారులకు అందజేస్తామని కంపెనీ డైరెక్టర్ మోహిత్ గోయల్ స్పష్టంచేశారు. గత ఫిబ్రవరి నెలలో ప్రపంచంలోనే అత్యంత చవకైన స్మార్ట్ ఫోన్ అంటూ రెండు రోజుల బుకింగ్స్ ఓపెన్ చేసిన రింగింగ్ బెల్స్ సంస్థ తర్వాత బుకింగ్స్ ప్రారంభించిన కొన్ని గంటల్లోనే తమ వెబ్ సైట్ క్రాష్ అయిందని ఆర్డర్లు నిలిపివేసింది. దాదాపు 7 కోట్ల మంది తమ ఫోన్ కోసం రిజిస్టర్ చేసుకున్నారని దీంతో సైట్ క్రాష్ అయిందని అయినా 30 వేల మంది బుకింగ్ చేసుకోగలిగారని పేర్కొంది. అయితే దీనిపై పలు మొబైల్ ఉత్పత్తుల సంస్థలు అనుమానాలు వ్యక్తంచేస్తూ అంత తక్కువ ధరకు స్మార్ట్ ఫోన్ అందించటం సాధ్యం కాదని ఆరోపించాయి. ఇది పూర్తిగా మోసపూరిత వ్యవహారమని దేశవ్యాప్తంగా ఈ మొబైల్ స్కీంపై దుమారం రేగింది. దీంతో అప్రమత్తమైన ప్రభుత్వం రింగింగ్ బెల్స్ సంస్థపై విచారణకు ఆదేశించింది. సంస్థపై అప్పట్లో ఐటీ రైడ్స్ జరిగాయి. అయితే సంస్థ మాత్రం తమ ఫోన్ కు రూ. 2,500 ఖర్చు అవుతుందని వినియోగదారులకు చెప్పిన ధరకే ఫోన్ అందిస్తూ మిగతా మొత్తాన్ని ఈ కామర్స్ మార్కెటింగ్ ద్వారా వినూత్న రీతిలో రాబట్టుకుంటామని ఆ వివరాలు బయటకు వెల్లడించమని పేర్కొంది. కాగా, ఈ మొత్తం వ్యవహారాన్ని కేంద్ర టెలికాంశాఖ గమనిస్తుంది. కంపెనీ లావాదేవీలను నిశితంగా పరిశీలించాలని ఎక్సైజ్, ఐటీ శాఖలకు ఆదేశాలు జారీ అయ్యాయి.